62017TO0321(01)_INF
Διάταξη του Γενικού Δικαστηρίου (ένατο πενταμελές τμήμα)της 20ής Δεκεμβρίου 2021 – Niemelä κ.λπ. κατά EKT
(Υπόθεση T‑321/17)
«Προσφυγή ακυρώσεως – Οικονομική και νομισματική πολιτική – Προληπτική εποπτεία πιστωτικών ιδρυμάτων – Ειδικά καθήκοντα εποπτείας που έχουν ανατεθεί στην ΕΚΤ – Απόφαση ανακλήσεως της αδείας πιστωτικού ιδρύματος – Αντικατάσταση της προσβαλλόμενης πράξεως κατά τη διάρκεια της δίκης – Εξαφάνιση του αντικειμένου της διαφοράς – Απώλεια του εννόμου συμφέροντος – Κατάργηση της δίκης – Αγωγή αποζημιώσεως – Προδήλως απαράδεκτο»
1.
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Προσφυγή κατά αποφάσεως της Ευρωπαϊκής Κεντρικής Τράπεζας (ΕΚΤ) για την ανάκληση της άδειας λειτουργίας πιστωτικού ιδρύματος – Απόφαση που καταργήθηκε και αντικαταστάθηκε με απόφαση πανομοιότυπου περιεχομένου ληφθείσα στο πλαίσιο της διαδικασίας επανεξετάσεως – Εξέλιπε το έννομο συμφέρον – Κατάργηση της δίκης
(Άρθρο 263, εδ. 4, ΣΛΕΕ· Κανονισμός Διαδικασίας του Γενικού Δικαστηρίου, άρθρο 131)
(βλ. σκέψεις 29, 34, 35, 50-52, 55)
2.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων λόγων – Έλλειψη σαφούς μνείας στο δικόγραφο της προσφυγής-αγωγής της νομικής βάσεώς της, καθώς και επιχειρηματολογίας η οποία να αναπτύσσει τους προβαλλόμενους λόγους – Απαράδεκτο
(Οργανισμός του Δικαστηρίου της Ευρωπαϊκής Ένωσης, άρθρο 21, εδ. 1, και άρθρο 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 56, 60-64)
Αντικείμενο
Αφενός, αίτημα δυνάμει του άρθρου 263 ΣΛΕΕ περί ακυρώσεως της αποφάσεως ECB/SSM/2017/-213800JENPXTUY75VSO/1 WHD-2017-0003 της Ευρωπαϊκής Κεντρικής Τράπεζας της 23ης Μαρτίου 2017 με την οποία ανακλήθηκε η άδεια πιστωτικού ιδρύματος της Nemea Bank plc και, αφετέρου, αίτημα δυνάμει του άρθρου 268 ΣΛΕΕ περί αποκαταστάσεως της ζημίας που φέρονται να υπέστησαν οι προσφεύγουσες-ενάγουσες.
Διατακτικό
Το Γενικό Δικαστήριο διατάσσει:
1)
Καταργεί τη δίκη επί του αιτήματος ακυρώσεως.
2)
Απορρίπτει το αίτημα αποζημιώσεως ως προδήλως απαράδεκτο.
3)
Η Heikki Niemelä, η Mika Lehto, η Nemea plc, η Nevestor SA και η Nemea Bank plc, καθώς και η Ευρωπαϊκή Κεντρική Τράπεζα (ΕΚΤ), φέρουν τα δικαστικά τους έξοδα που σχετίζονται με το αίτημα ακυρώσεως.
4)
Η Heikki Niemelä, η Mika Lehto, η Nemea, η Nevestor και η Nemea Bank φέρουν τα δικαστικά τους έξοδα, καθώς και τα δικαστικά έξοδα της ΕΚΤ που σχετίζονται με το αίτημα αποζημιώσεως.
5)
Η Ευρωπαϊκή Επιτροπή φέρει τα δικαστικά της έξοδα.